stanford-oval/wikipedia huggingface dataset:
Fengin luokittelu

Fengin luokittelu on Tse-yun Fengin vuonna 1972 ehdottama luokittelu tietokonearkkitehtuurien rinnakkaisuuden määrittelylle.
Luokittelu jakaantuu neljään ryhmään:
Word Serial Bit Serial (WSBS)
yksi sana ja yksi bitti kerrallaan käsittelyssä
Word Serial Bit Parallel (WSBP)
yksi sana, jonka kaikki bitit käsitellään kerralla
Word Parallel Bit Serial (WPBS)
useista sanoista käsitellään yksi bitti kerralla
Word Parallel Bit Parallel (WPBP)
kaikkien sanojen kaikki bitit käsitellään kerralla
varhainen esimerkki on ILLIAC IV tietokone
Feedback

Feedback voi viitata esimerkiksi seuraaviin:
takaisinkytkentä eli feedback
akustinen kierto eli feedback
Feedback, Spiritin albumi vuodelta 1971
Feedback, Rushin albumi vuodelta 2004
Feedback, Jurassic 5:n albumi vuodelta 2006.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Feedback”, voi hakea sivunnimihaulla, laajalla sivunnimihaulla tai tekstihaulla.
Fabian Brunnström

| Fabian Brunnström |
| --- | --- |

Henkilötiedot
Syntynyt: 6. helmikuuta 1985 (ikä 39) Helsingborg, Ruotsi
Kansalaisuus:   Ruotsi
Jääkiekkoilija
Pelipaikka:  oikea laitahyökkääjä
Maila:  vasen
Pituus:  186 cm
Paino:  92 kg
Seura
Seura:  Leksands IF
Sarja:  SHL
Pelaajaura
Pääsarjaura:  2007–
Aik. seurat:  Jonstorps IF (Ruotsi 1. div.)  Helsingborg HC (Ruotsi 2. div.) Rögle BK (HockeyAllsvenskan)  Borås HC (Ruotsi 1. div)   Färjestads BK (Elitserien)   Dallas Stars (NHL)   Texas Stars (AHL)   Toronto Marlies (AHL)   Detroit Red Wings (NHL)   Grand Rapids Griffins (AHL) Frölunda HC (Elitserien/SHL)
Fabian Brunnström, 2009.
Fabian Brunnström (s. 6. helmikuuta 1985 Helsingborg, Ruotsi) on ruotsalainen jääkiekkoilija, jonka pelipaikka on oikea laitahyökkääjä. Hän siirtyi kesken kauden 2013–2014 SHL:n Leksands IF:ään.
Ura

Brunnström pelasi kaudella 2007–2008 Elitserien-joukkue Färjestads BK:ssa. Kaudet 2005–2006 ja 2006–2007 hän pelasi Ruotsin 1. divisioonassa ja käväisi myös HockeyAllsvenskanin Rögle BK:ssa. Kaudella 2006–2007 hän voitti Ruotsin 1. divisioonan piste- ja maalipörssin ja oli nostamassa Borås HC:n HockeyAllsvenskaniin.
Brunnströmiä ei varattu NHL:n varaustilaisuudessa, mutta hän siirtyi toukokuussa 2008 Dallas Starsiin vapaana pelaajana. Brunnström on NHL:n historian ensimmäinen eurooppalainen pelaaja, joka on tehnyt kypärätempun ensimmäisessä NHL-ottelussaan. Hän teki kypärätempun 15. lokakuuta 2008. Samaan ovat pystyneet vain Montreal Canadiensin Alex Smart 14. tammikuuta 1943 ja Quebec Nordiquesin Réal Cloutier 10. lokakuuta 1979. Brunnström ratkaisi debyytissään 6–4-voiton Nashville Predatorsia vastaan. Brunnström teki lopulta ensimmäisellä kaudellaan 29 pistettä 55 ottelussa. Tämän jälkeen hän ei onnistunut Starsissa enää yhtä hyvin, ja kaudella 2010–2011 hänet kaupattiin Toronto Maple Leafsiin vaihdossa Mih’ail Stefanovitšiin. Brunnström oli pelannut kauden aikana 37 ottelua AHL:n Iowa Starsissa mutta ei yhtään Dallasissa. Loppukauden hän edusti Maple Leafsin farmijoukkuetta Toronto Marliesia.
Kaudeksi 2011–2012 Brunnström siirtyi Detroit Red Wingsiin koeajan kautta. Red Wingsissä hän pääsi pelaamaan vain viisi ottelua, ja pääosa kaudesta meni farmijoukkue Grand Rapids Griffinsissä. Seuraavaksi kaudeksi Brunnström palasi Ruotsiin, kun hän teki kolmivuotisen sopimuksen Frölunda HC:n kanssa. Hän pelasi Frölundassa yhden täyden kauden ja osan toista. Lokakuussa 2013 seura ja Brunnström purkivat sopimuksensa ja hän siirtyi kaksivuotisella sopimuksella Leksands IF:ään.
Fiesta

Fiesta voi tarkoittaa seuraavia:
Ford Fiesta, Fordin automalli
Fiesta, Jonny Jakobsenin albumi vuodelta 2006
Fiesta, Don Johnson Big Bandin albumi vuodelta 2012.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fiesta”, voi hakea sivunnimihaulla, laajalla sivunnimihaulla tai tekstihaulla.
Farallonin laatta

Juan de Fucan - ja Kookosaaren laatan muodostuminen.
Farallonin laatta oli muinainen merenalainen mannerlaatta, joka alkoi vajota Pohjois-Amerikan laatan läntisen rannikon alle nykyisen Utahin osavaltion kohdalla, kun Pangean supermanner alkoi hajota jurakaudella. Ajan kuluessa Farallonin laatan keskiosa oli vajonnut kokonaan Pohjois-Amerikan laatan lounaisosan alle. Nykyään laatta on hajonnut osiin; Juan de Fucan - ja Gordan laatta, jotka vajoavat Pohjois-Amerikan laatan pohjoisosan alle, Kookossaaren laatta, joka vajoaa Keski-Amerikan alle ja Nazcan laatta, joka vajoaa Etelä-Amerikan laatan alle.
Aiheesta muualla

Farallon Plate U.S. Geological Survey – USGS.  5.5.1999. Viitattu 30.1.2020. (englanniksi)
Pappas, Stephanie: 'Lost' Tectonic Plate Found Beneath California LiveScience.  18.3.2013. Viitattu 30.1.2020. (englanniksi)
Fikremariam Hagos Tsalim

Fikremariam Hagos Tsalim (s. 23. lokakuuta 1970 Addis Abeba, Etiopia) on Eritreassa toimiva Etiopian katolisen kirkon piispa. Hänet vihki Asmaran eparkiaan diakoniksi Tesfamariam Bedho 21. helmikuuta 1996 ja papiksi Zekarias Yohannes 21. heinäkuuta 1996. Tsalim sai 24. helmikuuta 2012 nimityksen Segheneityn eparkian johtoon, ja piispaksi vihkiminen seurasi 20. toukokuuta. Pääkonsekraattorina toimi Menghesteab Tesfamariam, jota avustivat Thomas Osman ja Kindane Yebio. Tsalim asetettiin virkaansa 27. toukokuuta.
San Joaquin (joki)

| San Joaquin -joki |
| --- | --- |
 San Joaquinia lähellä Vernalista.
Maanosa:  Pohjois-Amerikka
Maat:  Yhdysvallat
Osavaltio:  Kalifornia
Vesistöalue ja valuma-alueen tietoja
Pinta-ala:  40 400 km2
Joen uoman kohteita
Alkulähde:  Thousand Island Lake (en) (käännä suomeksi)
Laskupaikka:  Sacramentojoki
Sivu-uomat:  Stanislausjoki (en), Tuolumnejoki (en), Mercedjoki, Mokelumnejoki (en), Calaverasjoki (en), Chowchillajoki (en), Fresnojoki (en), Garzas Creek (en), Middle Fork San Joaquin River (d) (käännä suomeksi), South Fork San Joaquin River (en) (käännä suomeksi), North Fork San Joaquin River (d) (käännä suomeksi)
Mittaustietoja
Pituus:  564  km
Muuta

Muualla:  Wikimedia Commons
San Joaquin on noin 560 kilometriä pitkä joki Yhdysvalloissa Kalifornian osavaltiossa. Se on Kalifornian toiseksi suurin joki Sacramentojoen jälkeen. Se virtaa Sierra Nevadan vuorilta lounaaseen San Joaquin Valleyyn, jossa se kääntyy kohti luodetta ja yhtyy Sacramentoon Suisun Bayn pohjukassa. Joen valuma-alue on 40 400 neliökilometrin laajuinen, ja sitä ympäröivät Sacramentojoen vesistö pohjoisessa, Sierra Nevadan vuoristo idässä, Tularejärven vesistö etelässä ja Kalifornian rannikkovuoristo lännessä.
San Joaquin sai nimensä 1800-luvun alussa espanjalaiselta tutkimusmatkailijalta Gabriel Moragalta. Moraga nimesi yhden sen sivujoista Pyhän Joakimin, Neitsyt Marian isän mukaan. Myöhemmin nimeä alettiin käyttää koko pääuomasta.
Joen kulku

Latvavesialueellaan Sierra Nevadan vuoristossa San Joaquin jakautuu kolmeen päähaaraan. Niistä keskimmäinen alkaa Ansel Adamsin erämaa-alueelta Thousand Island Lakesta, josta se virtaa etelään Devils Postpilen kansallismonumentin ohi. Noin 14 kilometriä Devils Postpilestä lounaaseen siihen yhtyy pohjoisesta toinen haara, joka saa alkunsa Mount Lyellin kaakkoisrinteiltä – tätä yhtymäkohtaa pidetään San Joaquinin varsinaisena alkupisteenä. Siitä noin 12 kilometriä lounaaseen pääuomaan yhtyy etelästä vielä kolmas haara, joka alkaa Martha Lakesta Kings Canyonin kansallispuiston alueella.
Sierra Nevadan länsirinteillä, Big Creekin lähistöllä, San Joaquin ja sen etelähaara on valjastettu sähköntuotantoon. Alueelle rakennettiin vuosina 1913–1987 useita patoja, tekoaltaita ja vesivoimaloita, joilla pyrittiin kattamaan Los Angelesin nopeasti kasvava energiatarve. Lisäksi joki on padottu Friantin padolla Millertonin tekojärveksi reilun 100 kilometrin päässä etelähaaran suulta ja noin 30 kilometriä Fresnon kaupungista koilliseen.
Ohitettuaan Fresnon kaupungin pohjoispuolelta San Joaquin virtaa ensin länteen ja kääntyy sitten jyrkästi kohti luodetta. Vielä 1960–2000-luvuilla Friantin padolta Mercedjoen suulle ulottuvalla osuudella joesta ohjattiin niin paljon vettä peltojen kasteluun, että sen virtaus lakkasi tyystin kesän ja syksyn ajaksi. Vuoden 2010 jälkeen veden käyttöä on kuitenkin onnistuttu vähentämään niin, ettei joki enää kuivu kokonaan.
Mercedjoen jälkeen San Joaquiniin yhtyy vielä useita sivujokia idästä, niistä suurimpina Tuolumne ja Stanislaus. Joki virtaa Mantecan ja Stocktonin kaupunkien länsipuolitse ja yhtyy sitten Sacramentojokeen, jonka kanssa se muodostaa Suisun Bayn San Pablon lahden itäpuolelle.
Joen kulku > Sivujoet

San Joaquinin suurimmat sivujoet etelästä pohjoiseen ovat:
Fresno
Chowchilla
Merced
Tuolumne
Stanislaus
Calaveras
Mokelumne
Cosumnes
Luonto

San Joaquin virtaa useiden erilaisten kasvillisuusvyöhykkeiden läpi, aina lumihuippuisista vuorista merenpinnan alapuolisiin alankoihin. Vuorilla joki halkoo laajoja metsäalueita, kun taas Kalifornian Keskuslaaksossa sen ympärillä levittäytyy noin 7 770 neliökilometriä viljelysmaita. Joen valuma-alueella elää yli kaksi miljoonaa ihmistä Fresnon ja Stocktonin suurkaupungeissa, pienemmissä kaupungeissa ja maaseutukylissä.
Joen patoaminen on rajoittanut voimakkaasti kalalajien luonnollista levinneisyysaluetta eivätkä monet vaelluskalat pääse enää luonnollisille kutupaikoilleen joen latvavesialueilla. Esimerkiksi kuningaslohi luokitellaan uhanalaiseksi ja kirjolohen elinalue on kaventunut huomattavasti.
Big Creekin vesivoimahanke.
San Joaquinin ja Tuolumnen yhtymäkohta.
Fifax

| Fifax Abp |
| --- | --- |
Yritysmuoto:  Julkinen osakeyhtiö
Osake:  OMXH: FIFAX
Toimitusjohtaja:  Samppa Ruohtula
Puheenjohtaja:  Panu Routila
Kotipaikka:  Eckerö, Ahvenanmaa, Suomi
Kotisivu:  fifax.ax
Infobox OKVirheellinen NIMI-arvo: 
Fifax Abp on suomalainen yritys. Se listautui Helsingin pörssin First North -listalle lokakuussa 2021. Fifax perustettiin vuonna 2012.
Fernando Sanz

| Henkilötiedot |
| --- | --- | --- |
Koko nimi: Fernando Sanz Durán
Syntymäaika: 4. tammikuuta 1974 (ikä 50)
Syntymäpaikka: Madrid, Espanja
Pelipaikka: puolustaja
Pituus: 183 senttimetriä
Seura
Seura: Málaga CF
Tehtävä: presidentti
Junioriseurat
: Real Madrid
Seurat
| Vuodet | Seura | O (M) |
| 1993 1994-1996 1996–1999 1999-2006 | Unión Española (laina) Real Madrid B Real Madrid Málaga |  47 (0) 35 (0) 205 (4) |
 Seurajoukkueuran tilastot kattavat vain kansalliset sarjat, päivitetty 1. kesäkuuta 2009.
Fernando Sanz Durán (s. 4. tammikuuta 1974, Madrid, Espanja) on entinen espanjalainen jalkapalloilija ja nykyinen Málaga CF:n seurapresidentti.
Peliurallaan Sanz pelasi keskuspuolustajana.
Ura

Sanz aloitti jalkapalloilun Real Madridin junioriseuroissa. Lyhyen Chilen visiitin jälkeen, Sanz vakiinnutti paikkansa Real Madridin reservijoukkueessa. Hän teki debyyttinsä edustusjoukkueen kanssa 2. maaliskuuta 1996, pelaten yhdeksän minuuttia kotivoitossa UD Salamancasta lukemin 5-0.
Debyyttikaudellaan hän pelasi Real Madridin paidassa 13 ottelua ja seuraavalla kaudella, Real Madridin voittaessa La Ligan, Sanz pelasi kuusi kertaa. Sanz oli myös mukana voittamassa Mestarien Liigaa kaudella 1997/1998, mutta hän ei kuitenkaan saanut seurassa tarpeeksi peliaikaa, vaikka hänen isänsä Lorenzo Sanz toimikin tuolloin joukkueen presidenttinä.
Kaudelle 1999/2000 Sanz siirtyi Málagaan. Hän teki uransa ensimmäisen maalin 8. syyskuuta 2001, tasapeliin 1-1 päättyneessä ottelussaan Real Madridia vastaan. Samana kautena Málaga sijoittui sarjataulukossa sijalle 10. ja Sanz oli mukana voittamassa Intertoto Cupia, joka johti UEFA Cupin neljännesvälieriin saakka.
Sanz lopetti jalkapallon vuonna 2006, Málagan pudotessa pääsarjasta. Urallaan hän pelasi Málagassa 205 ottelua, tehden niissä 4 maalia. Hänestä tehtiin heti uransa lopettamisen jälkeen Málagan seurapresidentti, hänen isänsä Lorenzo Sanzin ostettua 97% seuran osakkeista.
Sano vaan Tuomas

| Sano vaan Tuomas Tuomas Kauhanen |
| --- | --- | --- |

Studioalbumin tiedot
 Julkaistu: 7. kesäkuuta 2013
 Tuottaja(t): MGI, Ola
 Tyylilaji: rap, pop
 Kesto: 43.12
 Levy-yhtiö: Warner
Listasijoitukset
  Suomen virallinen lista: 16.
Sano vaan Tuomas on rap-artisti Tuomas Kauhasen 7. kesäkuuta 2013 julkaistu ensimmäinen studioalbumi. Albumin ensimmäinen single ”1985”, julkaistiin 16. huhtikuuta 2012. Toinen single ”Miksi naiset rakastuu renttuihin?” julkaistiin 3. elokuuta 2012. Kolmas single ”Enkeli” julkaistiin 12. huhtikuuta 2013. Albumin tuotannosta vastaavat MGI ja Tuomaksen veli Simo ”Ola” Kauhanen. Albumi nousi parhaimmillaan Suomen virallisen albumilistan 16. sijalle, ja se on nauhoitettu kokonaan Los Angelesissa.
Kappaleet

Kieroon – 3.17
Miksi naiset rakastuu renttuihin? – 3.10  (mukana Mikko)
Kova duuni on rahaa – 3.36  (mukana Mariska)
Enkeli – 3.32  (mukana Väinöväinö)
Vahva – 3.41  (mukana Redrama)
Vuoden mies – 3.35  (mukana Mikko)
1985 – 3.40
Hymyile ja vilkuta – 3.46
Jäätä – 3.31  (mukana Marja)
Antaa mennä – 4.00  (mukana Ola)
Valoon – 3.56
Miksi naiset rakastuu renttuihin? – 3.28  (Remix) (mukana Cheek, Elastinen & Mikko)
Arvostelut

Keskisuomalainen: negatiivinen
Nuorgam: 58/100
Aiheesta muualla

Albumin arvostelu Keskisuomalaisen sivustolla[vanhentunut linkki]
Seututie 181

Seututie 181 on Kemiönsaaren Kemiöstä Liedon Tarvasjoelle johtava seututie. Tie on noin 52 kilometriä pitkä. Tie kunto on varsin vaihtelevaa. Se on koko matkalta päällystetty ja kaksikaistainen.
Historia

Aluksi tie kulki vain osuudella Kemiö–Sauvo–Paimio. Tietä on vuoden 1996 jälkeen jatkettu Tarvasjoelle.[lähde? ]
Reitti

Tie alkaa Kemiönsaaren kuntakeskuksena toimivan Kemiön kaakkoispuolelta, seututien 183 risteyksestä. Jo 450 metrin jälkeen tie risteää Halikosta tulevan yhdystien 1835 kanssa. Tie on alkuosuudelta hyvää ja pääosin suoraa, lukuun ottamatta säännöllisiä koottuja mutkia. Tie ylittää Halslahdenselkään kuuluvan Rungonsalmen siltaa pitkin. Sillalla on myös Kemiönsaaren ja Sauvon kuntaraja. Sauvon eteläpuolella tie risteää yhdystien 1812 kanssa. Sauvon ympäristössä tie on huomattavasti mutkaisempaa. Tie ohittaa Sauvon keskustan länsipuolelta.
Sauvon ja Paimion kuntaraja tulee pian Sauvon keskustan jälkeen. Seututie risteää Paimion eteläosassa ensin seututien 110 kanssa ja sen jälkkeen valtatien 1 (E18). Paimiossa tie kääntyy kaksi kertaa; ensin yhdystien 2340 risteyksessä ja sitten yhdystien 2352 risteyksessä. Paimion keskustassa tie on varsin kapea.
Paimion ja Tarvasjoen välillä on tien huonokuntoisin osuus. Juuri ennen tien päättymistä tulee Paimion ja Liedon kuntaraja. Tie päättyy valtatien 10 risteykseen Lietoon kuuluvan Tarvasjoen Alikulman kylässä.
Aiheesta muualla

Kuvia tai muita tiedostoja aiheesta Seututie 181 Wikimedia Commonsissa
Fiksaatio

Fiksaatio (lat. fixare ’kiinnittää’) tarkoittaa yleensä kiinnitystä ja kiinnittymistä. Sitä käytetään tavallisesti psykologiassa ja psykiatriassa lyhennyksenä affektiivisesta fiksaatiosta. Tällä tarkoitetaan kiintymystä tai takertumista sellaiseen kohteeseen, johon aikaisemmassa kehitysvaiheessa oli normaalia tuntea kiintymystä – esimerkiksi äitiin. Fiksaation oletetaan aiheuttavan monia neuroottisia käyttäytymiskuvioita, kuten kiihkeitä ihmis- tai kohdesuhteita ja kyvyttömyyden kypsiin ihmissuhteisiin.
Formula 2 Italian Grand Prix 2017

|  Formula 2 Italian Grand Prix 2017 |
| --- | --- |
 9. osakilpailu 11 osakilpailusta kaudella 2017. 

Päivämäärä:  2. syyskuuta 2017
Sijainti:  Monza, Italia
Rata:  Moottorirata   5,793 km

Lauantain kilpailu
Pituus:  23 kierrosta
Sää:   Pilvinen
Paalupaikka
Kuljettaja:   Nobuharu Matsushita
Talli:  ART Grand Prix
Aika:  1.30,982
Nopein kierros
Kuljettaja:   Nicholas Latifi
Talli:  DAMS
Aika:  1.47,648 (kierroksella 23)
Palkintokoroke
Voittaja:   Antonio Fuoco  (Prema Racing)
Toinen:   Nobuharu Matsushita  (ART Grand Prix)
Kolmas:   Nicholas Latifi  (DAMS)
Sunnuntain kilpailu
Pituus:  21 kierrosta
Sää:   Aurinkoinen
Paalupaikka
Kuljettaja:  {{{{{paalulta lähtijän maa genetiivissä2}}} lippu}} {{{paalulta lähtijä2}}}
Talli:  {{{paalulta lähtijän talli2}}}
Aika:  {{{paaluaika2}}}
Nopein kierros
Kuljettaja:   Antonio Fuoco
Talli:  Prema Racing
Aika:  1.34,080 (kierroksella 4)
Palkintokoroke
Voittaja:   Luca Ghiotto  (Russian Time)
Toinen:   Sérgio Sette Câmara  (MP Motorsport)
Kolmas:   Antonio Fuoco  (Prema Racing)
Formula 2 Italian Grand Prix 2017 oli Formula 2 -kauden 2017 yhdeksäs osakilpailu, joka ajettiin 2.–3. syyskuuta Monzan moottoriradalla Italiassa.
Aika-ajo

Paalupaikalle ajoi Nobuharu Matsushita. Toiseen ruutuun ajoi Racing Engineering-tallin kuljettaja Nyck de Vries, ja kolmanteen Rapaxin Louis Delétraz.
Nabil Jeffri pyörähti mutkassa 2 sammuttaen autonsa ja punainen lippu keskeytti session hetkeksi. Santino Ferrucci pysäytti autonsa radanvateen session lopulla, jonka takia viimeisiä aika-ajovetoja ei pystytty ajamaan, koska kelloon jäi vain 43 sekuntia aikaa, eikä aika-ajoa enää punaisen lipun jälkeen jatkettu.
Sabena

| Sabena |
| --- | --- |

 IATA: SN  –  ICAO: SAB 
Kutsukoodi:  SABENA
Perustettu:  23. toukokuuta 1923
Lakkautettu:  7. marraskuuta 2001
Laivaston koko:  87 (+14 tilausta)
Kohteiden määrä:  99
Tunnuslause:  Enjoy Our Company
Solmukohdat:  Brysselin lentoasema
Kotipaikka:  Bryssel, Belgia
Kanta-asiakasohjelma:  Qualiflyer
Avainhenkilö(t):  Christophe Müller (toimitusjohtaja)
Yhtiön sivut:  www.sabena.com
Societé Anonyme Belge d'Exploitation de la Navigation Aérienne oli Belgian kansallinen lentoyhtiö, joka perustettiin vuonna 1923. Yhtiö tunnettiin paremmin nimellä Sabena, jota se käytti myös markkinoinnissaan. Loppuvuodesta 2001 yhtiö ajautui konkurssiin talousvaikeuksien seurauksena. Ennen konkurssia Sabena operoi 87 lentokoneella yhteensä 99 kohteeseen eri puolilla maailmaa. Solmukohtana yhtiö käytti Brysselin lentoasemaa.
Belgian kansallisena lentoyhtiönä jatkoi Sabenan tytäryhtiö SN Brussels Airlines, joka myöhemmin fuusioitui Virgin Expressin kanssa ja muodosti Brussels Airlinesin.
Historia > 1923–1939: Perustaminen, alkutaival

Société Anonyme Belge d'Exploitation de la Navigation Aérienne aloitti toimintansa 23. toukokuuta 1923 Belgian kansallisena lentoyhtiönä. Sabenaa edelsi vuonna 1919 perustettu SNÉTA (Syndicat National pour l'Étude des Transports Aériens). Ensimmäinen lento oli Rotterdamista Brysselin kautta Strasbourgiin 1. huhtikuuta 1923. Vuonna 1924 Sabena aloitti lennot Lontooseen, Bremeniin ja Kööpenhaminaan.
Sabenaa perustettaessa sitä rahoittivat Kongossa asuvat belgialaiset. Kongoon oli perustettu paikallinen lentoyhtiö LARA (Ligne Aérienne du Roi Albert), joka lensi Leopoldvillen, Lisalan ja Stanleyvillen välillä. Lentoyhtiö jäi kuitenkin lyhytikäiseksi, ja Sabenasta toivottiin korvaajaa LARAlle. Sabena aloittikin kaukolennot Leopoldvilleen, silloisen Belgian Kongon pääkaupunkiin 12. helmikuuta 1925. Näin sai alkunsa Sabenan vahva reittiverkosto Afrikassa. Pitkän aikaa Afrikan sisäiset olivat yhtiön ainoita kannattavia reittejä. Sabena käytti tavallisia lentokoneita Kongon reiteillä, kun taas muut eurooppalaiset lentoyhtiöt lensivät siirtomaissaan vesitasoja. Tärkein reitti Kongossa oli vuonna 1926 Boma–Léopoldville–Elisabethville, 2 288 kilometrin pituinen reitti tiheän viidakon yllä.
Ensimmäinen Sabenan lentokonetyyppi oli de Havilland DH.50, joka korvattiin kolmemoottorisella ja kymmenpaikkaisella Handley Page W.8f -konetyypillä. Vuonna 1931 Sabenalla oli 43 lentokonetta mukaan lukien Kongon reittien koneet. Yleisin konetyyppi oli Fokker F.VII, jonka lisäksi käytettiin pienempiä Fokker 7F ja Handley Page -koneita. Sabena lensi koneitaan Kongoon satunnaisesti, mutta yleensä koneet laivattiin. Suoria lentoja Belgian ja siirtomaan välillä ei vielä ollut. 1930-luvulla Sabena ryhtyi yhteistyöhön ylilento-oikeuksien muodossa Air Francen ja Lufthansan kanssa, joilla oli kiinnostusta reitteihin Afrikassa ja Kongossa.
Sabenan ensimmäinen pitkä lento Kongoon tapahtui 23. helmikuuta 1935. Lento kesti viisi ja puoli päivää. Sabena hankki samana vuonna uusia italialaisia Savoia-Marchetti S.M. 73 -koneita, joiden huippunopeus oli 300 kilometriä tunnissa. Näillä koneilla reitti pystyttiin lentämään neljässä vuorokaudessa. Sabena lensi reittiä vuoroviikoin panafrikkalaisen Air Afriquen kanssa. Euroopassa Sabena laajensi reittejään Kööpenhaminaan ja Malmöhön vuonna 1931 ja Berliiniin 1932. Konetyyppinä käytettiin Junkers Ju 52 -konetta. Sabenan pääasiallinen solmukohta oli Brysselin Haren lentoasema, mutta myös muita kotimaan lentoasemia käytettiin.
Historia > 1939–1960: Toinen maailmansota, laajentuminen Pohjois-Amerikkaan

Toisen maailmansodan alkaessa Sabenan laivastossa oli 18 konetta. Pääasiallisin konetyyppi oli Savoia-Marchetti SM-73, joita oli 11 kappaletta. Lisäksi käytössä oli viisi Junkers Ju-52/3m -konetta ja kaksi Douglas DC-2-konetta. Sodan aikana yhtiö ylläpiti Kongon sisäisiä reittejään, mutta Euroopassa lentoyhteydet katkaistiin. Kun toinen maailmansota päättyi vuonna 1945, Sabena osti Douglas DC-3 -lentokoneita ja jatkoi Euroopan sisäisiä lentojaan.
Sabena aloitti 4. kesäkuuta 1947 suorat lennot New Yorkiin. New Yorkin reitti lennettiin Douglas DC-4 -koneilla. Myöhemmin Douglas DC-6B -koneet korvasivat Douglas DC-4 -lentokoneet. Myös Kongoon alettiin lentää suuremmalla kalustolla. 28. lokakuuta 1953 Sabena avasi reitin Bryssel–Manchester–New York. Convair 240 -koneet saapuivat laivastoon vuonna 1949 korvaten DC-3-koneet. DC-3:t siirrettiin Euroopan-liikenteeseen. Vuonna 1956 Convair 440 Metropolitan korvasi tavalliset Convair 240:t. Vuonna 1957 laivastoon liittyivät Douglas DC-7C -koneet.
Historia > 1960–1990: suihkukoneiden aikakausi, Kongon itsenäistyminen

1960-luvun alussa Sabena otti käyttöön Boeing 707-320 -koneet, joilla mannertenvälistä liikennettä New Yorkiin ryhdyttiin lentämään. Sabena oli ensimmäinen mannereurooppalainen lentoyhtiö, jolla oli suihkukoneyhteys Euroopan ja New Yorkin välillä. Sabenasta tuli myös ensimmäinen yhtiö, jonka Boeing 707 -kone joutui onnettomuuteen. Lento 548 putosi yrittäessään laskeutua Brysseliin 15. helmikuuta 1961.
SNCASE:n Caravelle-lentokoneet korvasivat helmikuussa 1961 Convair 440 -koneet. Caravelle-koneiden aikakausi kesti aina 1970-luvulle saakka. Samana vuonna Sabena menetti vuonna 1924 perustetun Kongon-reitin. Itsenäistynyt Kongon demokraattinen tasavalta perusti oman lentoyhtiön, Air Congon, jonka osakkeista Sabena omisti 30 prosenttia. Douglasin lentokoneet olivat Sabenalla käytössä koko 1960-luvun, mutta Boeing 707 ja Caravellet korvasivat sittemmin Douglasit.
Boeing 727 -koneet tulivat vuonna 1967 Euroopan sisäisille reiteille. Boeing 727 -koneet korvattiin Boeing 737-200 -koneilla 1970-luvulla. McDonnell Douglas DC-10 -koneet tulivat käyttöön mannertenvälisessä liikenteessä vuonna 1974. 1984 käyttöön otettiin Airbus A310, jonka käyttöön oton yhteydessä esiteltiin uusi maalaus. Laivastoa modernisoitiin edelleen Boeing 747 -konetyypillä.
Historia > 1990–1993: Euroopan yhdistyminen aiheuttaa vaikeuksia

1990-luvun alussa DC-10- ja DC-30-lentokoneet korvautuivat Airbusin valmistamilla Airbus A330 -koneperheen koneilla. Samalla laivastoon liittyi myös Airbus A340 -koneita, joilla saavutettiin aiempaa pidempi kantama. 1990-luvulla Euroopan yhteisö määräsi ilmaliikenteen kilpailun vapautettavaksi. Tämän seurauksena lentoyhtiöiden omistuspohjaa piti hajauttaa, mikä johti kilpailun kiristymiseen ja monopolien hajoamiseen. Belgian hallitus omisti edelleen suuren osan Sabenasta, mutta se joutui paikkaamaan sen menoja ja tappioita.
Kun Euroopan yhteisö muuttui EU:ksi, se merkitsi uusia haasteita Sabenalle. Hallitus ei voinut enää paikata sen tappioita. Alankomaiden kansallisen lentoyhtiön KLM:n kanssa ryhdyttiin neuvottelemaan yhdistymisestä. KLM esitti vaatimuksen, että Sabenan pitäisi siirtyä Alankomaiden lipun alle. Belgian ranskankielisellä alueella pelättiin, että Sabena ´´hollantilaistuisi´´ ja ranskankieliset menettäisivät aseman lentoyhtiössä. Tämä johti lopulta hankkeen kaatumiseen, kun Sabenan hallituksessa istuneet ranskankieliset edustajat estivät kaupan.